**Приложение № 4**

(Образец на техническо предложение)

..........................................................................................................................

(фирма на участника в обществената поръчка)

**ТЕХНИЧЕСКО ПРЕДЛОЖЕНИЕ**\*\*

До Народното събрание на Република България

 София, пл. “Народно събрание” № 2

Уважаеми дами и господа,

След като се запознах(ме) с обявата и с документацията за участие в обществена поръчка на стойност по чл. 20, ал. 3 ЗОП с предмет: *„Предоставяне на фиксирана телефонна услуга чрез обществена съобщителна мрежа за нуждите на Народно събрание на РБ и Лечебно - възстановителната база на Народното събрание – Велинград“*, подписаният(те), …………………………………….. представляващ(и) и управляващ(и) ....................................................................…, заявявам(е) следното:

1. Желая(ем) да участвам(е) в горепосочената обществена поръчка и ще осъществявам(е) услугата съгласно условията, посочени в документацията за участие и настоящото техническо предложение.

2. Предлагам(е) изпълнение на обществената поръчка при спазване на всички изисквания, поставени от Възложителя в раздел I, т. 1 на документацията за участие.

2.1. Предоставяните от мен (нас) телефонни услуги (POTS и ISDN) ще отговарят на следните спецификации - телефония – 3,1 kHz, 120 ohm (ETS 300 111), телефакс група - G3 и ще са съвместими с оборудването на Възложителя. Гласов маршрутизатор CISCO 3825, Разпределител трафика на модемите CISCO Catalyst 3560, Конзола CISCO 2690G ,CISCO VG-224 (аналогова част).

2.2. Ще се осигурява пълна свързаност на потребителите към други мрежи в страната и чужбина – фиксирани и мобилни.

2.3. Ще се осигурява пълна свързаност за осъществяване на входящи и изходящи гласови телефонни и факс обаждания от и към фиксираната ми(ни) обществена електронна съобщителна мрежа.

2.4. Ще се осигури възможност за осъществяване на входящи и изходящи гласови телефонни и факс обаждания от и към крайни потребители на всички национални мобилни, наземни и други национални фиксирани мрежи.

2.5. Ще се осигури възможност за осъществяване на входящи и изходящи гласови телефонни и факс обаждания от и към международни мобилни, наземни и фиксирани мрежи.

2.6. Ще се осигури възможност за достъп до направления с негеографски номера;

2.7. При изграждане на достъп и прехвърляне на номера, няма да се допуска прекъсването на услугите през работно време – понеделник до петък от 08:00 до 18:00ч. за време не по-голямо от максимално допустимото в съответните нормативни разпоредби относно преносимостта на номерата.

2.8. Ще се осигури за моя (наша) сметка изграждането на достъпа и оборудването, както и ще се съгласува интерфейса от мрежата на Изпълнителя и наличното оборудване (включително телефонните централи, телефонни апарати) на Народно събрание на Република България и Лечебно възстановителна база на НС – Велинград, като това изграждане е изцяло за моя (наша), включително неговото инсталиране и конфигуриране, тоест без заплащане на свързаните с това еднократни или месечни такси.

2.9. Ще се осигурява възможност за разширение и развитие на услугите, включително преместване на друг адрес в дадено населено място, заменяне на един тип свързаност с друг, увеличаване на използване на описаните, посочени в Списък № 1 канали, както и добавянето на допълнителна свързаност за офисите.

2.10. Ще се предоставя подробно електронно месечно извлечение, добавяне на нови абонати (абонатни и вътрешно учрежденски номера), както и изваждане на абонати – без допълнително заплащане.

2.11. Ще се предоставя на възложителя ежемесечна справка за изразходваните/дължимите средства във вида и на адреса, посочен в Списък № 1 - Списък на услугите и адресите на предоставяне.

2.12. Ще се осигурят справочни услуги, отнасящи се до абонатните номера, кодове за автоматично вътрешно и международно избиране, цени и друга подобна информация, свързана със съобщителните услуги на оператора.

2.13. Ще се осигури запазването на съществуващите географски номера, ползвани от Народно събрание на Република България и Лечебно-възстановителна база на НС - Велинград (разпределени съгласно Списък № 1 - Списък на услугите и адресите на предоставяне), и запазването на ползваните до момента услуги, като географски номера и организация на DDI, като се гарантира пълна преносимост. Запазване на съществуващия номерационен план на Възложителя и структурата му (автоматичен вход), като всички еднократни първоначални разходи, които биха могли да възникнат при предоставянето на фиксирани телефонни услуги за нуждите на Народно събрание на Република България и Лечебно-възстановителна база на НС - Велинград са изцяло за моя (наша) сметка и в полза на Възложителя.

2.14. Ще се осигури тарифиране на разговорите и предложените безплатни минути, както следва: период на начално тарифиране - според изискванията на КРС, след това отчитане на всяка секунда.

2.15. Ще предоставя(им) пакети от безплатни минути за разговори към оператори в Република България месечно, като минутите ще могат да бъдат ползвани общо от всички разговорни линии по Списък № 1 - Списък на услугите и адресите на предоставяне.

2.16. Ще се предостави възможност за освободено от заплащане временно спиране на телефонен пост или група от Списък № 1 - Списък на услугите и адресите на предоставяне.

2.17. Ще се предостави възможност за освободена от заплащане смяна на телефонен номер.

2.18. Ще се осигури възможност за идентификация на входящите и изходящи обаждания (CLIP - съвместима с използваното от Възложителя оборудване), като идентификацията ще се предава от и към мрежите на останалите телекомуникационни доставчици.

2.19.Фиксираните географски номера ще могат да се презентират и идентифицират само така, както са описани в Списък № 1 - Списък на услугите и адресите на предоставяне. Няма да се допуска географски номера да бъдат презентирани под различен номер.

2.20. Проактивно ще се следи състоянието на предоставяните услуги, като Възложителят ще бъде уведомяван при отпадане на някоя от услугите за повече от 4 часа.

2.21. Ще се предостави информация за метода на тарифиране – условия за отчитане на стойността на разговора: период и стойност на начално тарифиране на разговора, отчитане на продължителността на разговора.

2.22. Ще се предложи план за миграция за предоставяне на фиксираната телефонна услуга.

2.23. Разполагам(е) с обществена фиксирана телефонна мрежа с национален обхват.

2.24. Разполагам(е) с център за денонощна техническа поддръжка и да осигурява непрекъснато обслужване в режим 24 часа в денонощието, 7 дни в седмицата, 365 дни в годината.

2.25. Разполагам(е) със система Help Desk (система за автоматични нотификации при регистриране, актуализиране, ескалация и решаване на инциденти). Help Desk системата позволява регистриране на заявки за инциденти освен по телефон и e-mail, достъпен за оторизирани представители на Възложителя.

2.26. При предоставяне на услугите, предмет на настоящата поръчка, ще се осигури съвместимост между собствената ми/ни мрежа и оборудването на Възложителя по характеристики на интерфейс и сигнализация, които ще позволяват предоставянето на фиксираната телефонна услуга.

2.27. В обхвата на фиксираната телефонна услуга се включват безплатно:

- Изчакване и задържане на повикването; идентификация на повикването (CLIP, CLIR).

- Услуги за осъществяване на спешни повиквания – безплатен достъп на крайните потребители до услугите за спешни повиквания.

- Подробно месечно извлечение за ползваните услуги, за всеки телефонен пост или група, включително и в електронен вид – при поискване от Възложителя.

- Добавяне на нови абонати и изваждане на абонати от корпоративната група.

- Използване на Help Desk система (система за регистриране на инциденти и управление на поддръжката) с интегрирана Trouble Ticket.

2.28. Предоставяните услуги ще отговарят на изискванията на Закона за електронните съобщения и на подзаконовите нормативни актове, регулиращи тази дейност, както и на изискванията за качество, посочени в притежаваното/ната от мен (нас) разрешение/лицензия.

3. Местоизпълнението на услугата е на територията на Република България и чужбина. Адресите на телефонните постове POTS, ISDN ВRA и ISDN PRA са посочени в списъка на услугите и адресите на предоставяне.

4. Срокът за изпълнение на Услугите е 12 (дванадесет) месеца, считано от датата на влизане в сила на договора или до достигане на максимално допустимата му стойност от 25 000 (двадесет и пет хиляди) лв. без ДДС, в зависимост от това кое от двете събития настъпи по-рано.

5. При подготовка на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд\*.

6. Прилагаме(е) списък на подизпълнителите и частта от поръчката (в процентно изражение), която те ще изпълняват (в случай че участникът възнамерява да възложи изпълнението на част от поръчката на подизпълнител).

7. В случай че бъда(ем) избран(и) за изпълнител на обществената поръчка, се задължавам(е) да представя(им) при сключване на договора гаранция за изпълнението му съгласно условията на документацията, както и документите съгласно изискванията на чл. 112, ал. 1 ЗОП.

ПРИЛОЖЕНИЯ: (описват се поотделно)

............................. 2019 г. Подпис и печат:

 1. .................................

 (длъжност и име)

 2. .................................

     (длъжност и име)

\* Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва:

- **Относно задълженията, свързани с данъци и осигуровки**:

Национална агенция по приходите:

Информационен телефон на НАП - 0700 18 700; интернет адрес: www.nap.bg

- **Относно задълженията, свързани с опазване на околната среда:**

Министерство на околната среда и водите:

1000 София, ул. "У. Гладстон" № 67, Телефон: 02/ 940 6000

Интернет адрес: http://www3.moew.government.bg/

- **Относно задълженията, свързани със закрила на заетостта и условията на тру**д:

Министерство на труда и социалната политика:

София 1051, ул. Триадица № 2, Телефон: 02/ 8119 443; 0800 88 001

Интернет адрес: http://www.mlsp.government.bg

Изпълнителна агенция „Главна инспекция по труда”:

 София 1000, бул. „Дондуков” № 3,

Телефон: 02/ 8101 759**;** 0700 17 670; e-mail**:** secr-idirector@gli.government.bg

\*\*Участникът има право по своя преценка да допълва техническото предложение извън определеното по-горе минимално задължително съдържание.